23. 8. 85 De Europæiske Fællesskabers Tidende Nr. C 212/7 
Udkast til Rådets beslutning om ændring af beslutning 77/587/EØF om indførelse af konsultati­
onsprocedure vedrørende forbindelserne mellem medlemsstater og tredjelande på søtransport­
området samt vedrørende aktioner på dette område i de internationale organisationer 
(85/C 212/04) 
RÅDET FOR DE EUROPÆISKE FÆLLESSKABER HAR — 
under henvisning til traktaten om oprettelse af Det euro­
pæiske økonomiske Fællesskab, særlig artikel 84, stk. 2, 
under henvisning til det af Kommissionen forelagte ud­
kast til beslutning, 
under henvisning til udtalelse fra Europa-Parlamentet, 
under henvisning til udtalelse fra Det økonomiske og 
sociale Udvalg, og 
ud fra følgende betragtninger: 
Et stigende antal lande forsøger at udvide deres flåder 
ved bl.a. gennem bilaterale aftaler at begrænse adgangen 
til fragt; 
mellem medlemsstaterne og tredjelande er der i de senere 
år indgået eller er der ved at blive forhandlet en række 
bilaterale aftaler med bestemmelser, der begrænser ad­
gangen til fragt; 
sådanne aftaler bør overholde traktatens principper og 
mål samt de foranstaltninger, der er truffet som led i 
Fællesskabets politik på søtransportområdet, og i videst 
muligt omfang sikre, at handelsmæssige principper fort­
sat finder anvendelse inden for skibsfarten; 
ved Rådets beslutning 77/587/EØF (x) indføres der en 
konsultationsprocedure vedrørende forbindelserne mel­
lem medlemsstater og tredjelande på søtransportområdet 
samt vedrørende aktioner på dette område i de internatio­
nale organisationer; 
forud for indgåelse af bilaterale eller multilaterale aftaler 
med bestemmelser til begrænsning af adgangen til fragt 
er det nødvendigt, at der foretages undersøgelser og 
afholdes konsultationer — 
VEDTAGET FØLGENDE BESLUTNING: 
Artikel 1 
I Rådets beslutning 77/587/EØF af 13. september 1977 
foretages følgende ændringer: 1. I artikel 1, stk. 1, indsættes efter litra b) følgende 
litra c): 
»c) om alle bestemmelser i bilaterale eller multilate­
rale aftaler, hvorom medlemsstaterne forhandler 
med tredjelande, og som kan påvirke den frihed, 
rederier i en af Fællesskabets medlemsstater har, 
til at udføre søtransport.« 
Stykke 2 affattes således: 
»De under a) og b) omhandlede konsultationer finder 
sted på anmodning af en medlemsstat eller Kommis­
sionen inden for en måned efter fremsættelse af an­
modning herom eller i hastende tilfælde så hurtigt 
som muligt. De under c) omhandlede konsultationer 
finder sted inden for de samme tidsfrister, regnet fra 
datoen for en meddelelse fra den pågældende med­
lemsstat, eller på anmodning af en hvilken som helst 
anden medlemsstat eller af Kommissionen.« 
2. Efter artikel 3 indsættes følgende artikel 3a: 
»Artikel 3a 
1. Med henblik på de konsultationer, der er om­
handlet i artikel 1, litra c), skal en medlemsstat, der 
har til hensigt at forhandle med et tredjeland eller en 
gruppe af tredjelande om bilateral eller multilateral af­
tale, tidligst muligt give de andre medlemsstater og 
Kommissionen meddelelse om de relevante bestem­
melser. 
2. Hovedformålet med de i stk. 1 omhandlede kon­
sultationer et at undersøge, om de foreslåede aftaler 
overholder traktatens principper og mål samt de for­
anstaltninger, der er truffet til sikring af Fælleskabets 
politik på søtransportområdet, og i videst muligt om­
fang at sikre, at handelsmæssige principper fortsat fin­
der anvendelse inden for skibsfarten.« 
3. Artikel 5 affattes således: 
»Artikel 5 
Rådet gennemgår før den 1. januar 1989 en rapport 
fra Kommissionen om konsultationsprocedurens an­
vendelse og tager stilling til eventuelle forslag om 
ændring eller supplering af proceduren, såfremt de 
indvundne erfaringer viser, at dette er påkrævet.« 
Artikel 2 
(') EFT nr. L 239 af 17. 9. 1977, s. 23. Denne beslutning er rettet til medlemsstaterne.